เมื่อวานผมถ่ายออกมาแล้วสังเกตุเห็นว่ามีอะไรแดงๆลอยอยู่ผมเลยใช้ไม้ช้อนขึ่นมาแล้วสังเกตุเห็นว่าเป็นมูกเลือดอาการของคือปกติแทบทุกอย่างเว้นจะเจ็บช่วงก่อนถึงทวารหนักนิดหน่อยอยากทราบว่าผมเป็นอะไรครับ?
สวัสดีค่ะ อาการถ่ายมีมูกเลือดปน อาจเกิดจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรหากมีอาการเจ็บบริเวณทวารหนักร่วมด้วย ถ่ายเป็นเลือดเรื้อรัง หรือเสียเลือดมากจนซีดเพลีย ควรรีบไปพบแพทย์ เพื่อตรวจว่ามีเลือดปนในอุจจาระจริงหรือไม่ และตรวจบริเวณทวารหนักหรือส่องกล้องทางเดินอาหารเพื่อหาสาเหตุค่ะการดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป